text: মমতাশঙ্কর (জন্ম ৭ জানুয়ারি ১৯৫৫) একজন ভারতীয় নৃত্যশিল্পী, নৃত্য পরিকল্পক ও অভিনেত্রী। উনি সত্যজিৎ রায়, মৃণাল সেন, ঋতুপর্ণ ঘোষ, বুদ্ধদেব দাশগুপ্ত, গৌতম ঘোষ প্রমুখ বিশিষ্ট চলচ্চিত্র পরিচালকের নির্দেশনায় কাজ করেছেন।
  
  প্রাথমিক জীবন ও শিক্ষা
  নৃত্যশিল্পী উদয়শংকর ও অমলাশংকর মমতাশঙ্করের বাবা-মা। উনি পণ্ডিত রবিশঙ্করের ভাইঝি। প্রাচ্য-প্রাশ্চাত্য মিশ্র ধারার সঙ্গীতজ্ঞ আনন্দশংকর ওনার দাদা।
  
  মা অমলাশংকরের কাছে উদয় শংকর ইন্ডিয়া কালচার সেন্টারে উনি নাচের প্রাথমিক তালিম নেন।
  
  কর্মজীবন
  মমতাশঙ্কর ১৯৭৬ খ্রিষ্টাব্দে মৃণাল সেন পরিচালিত মৃগয়া চলচ্চিত্রে তার অভিনয় জীবন শুরু করেন। যে চলচ্চিত্র বছরের শ্রেষ্ঠ কাহিনি চিত্র হিসেবে জাতীয় চলচ্চিত্র পুরস্কার পেয়েছিল।
  
  মমতাদেবী চন্দ্রোদয় ঘোষের সঙ্গে বিবাহবন্ধনে আবদ্ধ হন। তিনি ১৯৮৬ খ্রিষ্টাব্দে উদয়ন নামে মমতাশঙ্কর নৃত্য কোম্পানি প্রতিষ্ঠা করেন; যেটা মমতা শংকর ব্যালে ট্রুপের সঙ্গে ব্যাপকভাবে সারা বিশ্ব ভ্রমণ করে। এই ট্রুপ ১৯৭৮ খ্রিষ্টাব্দে প্রতিষ্ঠিত হয় এবং ১৯৭৯ খ্রিষ্টাব্দে এদের প্রথম প্রস্তুতি রবীন্দ্রনাথ ঠাকুর কৃত চণ্ডালিকা মঞ্চস্থ হয়। এর পর মঞ্চস্থ হয় হোরিখেলা, সীতা স্বয়ম্বরা, আজকের একলব্য, মিলাপ, শিকার, মাদার আর্থ, অমৃতস্য পুত্রা এবং শবরী।
  
  ব্যক্তিগত জীবন
  মমতাশঙ্করের দুই ছেলে, রাতুলশঙ্কর ও অপরজন রজিতশঙ্কর।
  
  পুরস্কারসমূহ
   ১৯৯২: জাতীয় চলচ্চিত্র পুরস্কার - স্পেশাল জুরি পুরস্কার (কাহিনি)|:আগন্তুক
   ১৯৯৩: বিএফজেএ পুরস্কার - "শাখাপ্রশাখা" চলচ্চিত্রের জন্যে শ্রেষ্ঠ সহঅভিনেত্রী পুরস্কার 
   ২০০০: বিএফজেএ পুরস্কার - "উৎসব" চলচ্চিত্রের জন্যে শ্রেষ্ঠ সহঅভিনেত্রী পুরস্কার
  
  চলচ্চিত্রের তালিকা
   মৃগয়া (দ্য রয়্যাল হান্ট, ১৯৭৬)
   ওকা উরি কথা (দ্য মার্জিনাল ওয়ান্স অথবা দ্য আউটসাইডার্স, ১৯৭৭)
   দূরত্ব (একা ডিস্ট্যান্স, ১৯৭৮)
   একদিন প্রতিদিন (অ্যান্ড কোয়াইট রোলস দ্য ডন অর ওয়ান ডে লাইক অ্যানাদার (ইউএসএ), ১৯৭৯)
   খারিজ (দ্য কেস ইজ ক্লোজড, ১৯৮২)
   গৃহযুদ্ধ (ক্রসরোডস, ১৯৮২)
   দখল (দ্য অকুপেশন, ১৯৮২)
   গণশত্রু (অ্যান এনিমি অফ দ্য পিপল, 1989)
   শাখা প্রশাখা (দ্য ব্র্যাঞ্চেস অফ দ্য ট্রি অথবা লেজ ব্র্যাঞ্চেস ডে লা'রব্রে, ১৯৯১)
   আগন্তুক (দ্য স্ট্রেইঞ্জার একা লে ভিজিটেউর, ১৯৯১)
   শূন্য থেকে শুরু (আ রিটার্ন টু জিরো, ১৯৯৩)
   প্রজাপতি (১৯৯৩)
   সোপান (১৯৯৪)
   দহন (Crossfire, ১৯৯৭)
   উৎসব (দ্য ফেস্টিভ্যাল, ২০০০)
   দ্য বং কানেকশন, (২০০৬)
   সমুদ্র সাক্ষী, (২০০৬)
   বালিগঞ্জ কোর্ট, (২০০৭)
   আবহমান (দ্য ইটারনাল, ২০১০)
   জানি দ্যাখা হবে (২০১১) 
   রঞ্জনা আমি আর আসবনা (২০১১)
   জাতিস্মর (২০১৪)
   আগন্তুকের পরে (২০১৫)
   পিংক'' (২০১৬)
  
  তথ্যসূত্র
  
  বিষয়শ্রেণী:কলকাতার ব্যক্তি
  বিষয়শ্রেণী:ভারতীয় মহিলা নৃত্যশিল্পী
  বিষয়শ্রেণী:কলকাতার অভিনেত্রী
title: মমতাশঙ্কর